Avgévan

Avgévan o anca Vigévan e Vigéven (Vigevano in Italian; Vigebanum o Viglebanum in Latin) l'è un cumün dla pruincia ad Pavia, e 'l second püssee grand per abitant dop la cità de Pavia. Al gh'ha , cont ona süperfis de  km² e ona densità de  ab./km²

Al cunfìna coi comün de Biegrass (MI), Balguart, Besaa (MI), Burgh San Sir, Cassö, Zilavegna, Gambulò, Gravelòna, Marmond (MI), Murtara, La Mòtt (MI), Paròna.

 Geografia 
Avgevan as tröva in tla Lümlina nord-uriental, sü la spunda dricia dal fiüm Tisin, ch'la divida da la pruincia ad Milan (cumün ad Biagràs, Besaa, La Mot e Murimund). L’è distant da Pavia circa 36 Km, 34 Km dal centar ad Milan, 27 Km da Nuàra, 13 Km da Murtara, 11 Km da Biagràs. 
Al clima l’è temperaa sub-cuntinental, cun inveran ümid e abastansa fregg (mèdia ad genar +2° C), e d'istà cald e tanta ümid (mèdia ad lüj +24° C).

 Storia 
La part püssè vegia ad Avgèvan l’è dataa int la bassa mediev. Al temp la cità l’è staja furtificaa lungh una part dla pianüra dal Tisin. Al pais l’è 'gnüü indipendent, grasia a la sò pusision strategica e par quest l’è 'gnüü centar ad cunflit tra Pavia e Milan. Al 14 mars 1530 la cità l’è 'gnüü numinaa sede vescovile. La cità l’è 'gnüü pruprietà ad diversi famili: i Della Torre, i Viscunt tra la fin dal Düsent e la mità dal Quatarcent e i Sforza tra al 1450 e al 1535. Dürant al periodo sfursesch la cità l’è entraa in tal so mument d’or, l’è 'gnüü residensa dücal, un centar cumercial ad grand impurtansa e gh’è staj miss la sede dal vescuv.
Al 9 d’agust 1848 l’è staj firmaa pressa al vescovado l’armistisi ad Salasco, che impuniva ‘na tregua da sés sman, tra Austria e Piemunt, nel curs dla prima guera d’indipendensa.
Al 21 d’april 2007 la cità l’ha ricevüü la visita dal papa Benedet XVI.

 Cultüra 
 Piat tipich 
Tra i vari prupost ad piat ad Avgevan e la Lümlina, truvuma salam d’oca, gratön, furmagg (par esempi la Furmagina l’è un furmagg faj cul lat scremà), e specialment ris (arborio, carnaroli e ris cumün, che s’dröva par fà la minestra). Vün di piat püsé tipich d’la tradisiön vigevanes l’è ris e barland.

 Evoluzion demografega 

L'andament del numer de abitant del comun de Avgevan l'è mustraa in de la tabela chi de sota

 Riferiment 

 Alter pruget 

 Vus curelaa 
Licee Benedet Cairoeul
Teater Cagnoni
Palazz Crespi (Vigevan)
Palazz Civegh (Vigevan)
Palazz Roncalli (Vigevan)